CELEX: 62019TN0246
Language: fi
Date: 2019-04-10 00:00:00
Title: asia T-246/19: Kanne 10.4.2019 — Kambodža ja CRF v. komissio

24.6.2019   
            
            
               FI
            
            
               Euroopan unionin virallinen lehti
            
            
               C 213/57
            
         
      Kanne 10.4.2019 — Kambodža ja CRF v. komissio
      (asia T-246/19)
      (2019/C 213/56)
      Oikeudenkäyntikieli: englanti
      
         Asianosaiset
      
      
         Kantaja: Kambodžan kuningaskunta ja Cambodia Rice Federation (CRF) (Phnom Penh, Kambodža) (edustajat: asianajajat R. Antonini, E. Monard ja B. Maniatis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 16.1.2019 annetun komission täytäntöönpanoasetuksen (EU) 2019/67 (1) ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen.
      
                  1.
               
               
                  Ensimmäisen kanneperusteen mukaan Euroopan unionin tuottajien käsitteen rajaamisella samankaltaisten tai kyseisten tuotteiden kanssa suoraan kilpailevien tuotteiden, jotka on valmistettu Euroopan unionissa tuotetuista raaka-aineista (raakariisi), tuottajiin rikotaan Euroopan parlamentin ja neuvoston 25.10.2012 annetun asetuksen (EU) No 978/2012 (2) 22 artiklan 1 kohtaa ja 23 artiklaa. Vaihtoehtoisesti vastaajan lähestymistavalla on rikottu asetuksen N:o 978/2012 22 artiklan 2 kohtaa.
               
            
                  2.
               
               
                  Toisen kanneperusteen mukaan vastaaja ei arvioinut asianmukaisesti ”vakavia vaikeuksia” vastoin asetuksen N:o 978/2012 23 artiklaa, kun se tukeutui virheellisiin tai epätäsmällisiin tietoihin taikka tietoihin, jotka eivät nimenomaisesti liittyneet samankaltaiseen tuotteeseen. Tämän johdosta oli mahdotonta arvioida asianmukaisesti, täyttyvätkö asetuksen N:o 978/2012 22 artiklan 1 kohdan edellytykset samankaltaisen tuotteen osalta, sellaisena kuin se on määritelty asetuksen N:o 978/2012 22 artiklan 2 kohdassa.
               
            
                  3.
               
               
                  Kolmannen kanneperusteen mukaan vastaaja suoritti Kambodžan tuontihintojen ja Euroopan unionin hintojen välisen vertailun asetuksen N:o 978/2012 22 artiklan 1 kohtaa ja 23 artiklaa rikkovalla tavalla.
               
            
                  4.
               
               
                  Neljännen kanneperusteen mukaan syy-yhteyttä koskevalla vastaajan analyysillä rikotaan asetuksen N:o 978/2012 22 artiklan 1 kohtaa, sillä Euroopan unionin tuotannonaloihin kohdistuvat vakavat vaikeudet eivät olisi olleet Kambodžan tuontimäärien ja -hintojen riittävän välitön seuraus. Siltä osin kuin asetuksessa 2019/67 nojaudutaan kumulatiiviseen analyysiin, sillä rikotaan myös asetusta N:o 978/2012.
               
            
                  5.
               
               
                  Viidennen kanneperusteen mukaan vastaaja jätti ilmoittamatta useista olennaisista tosiasioista tai huomioista taikka tällaisten olennaisten tosiasioiden tai huomioiden taustalla olevista yksityiskohdista vastoin 28.8.2013 annetun komission delegoidun asetuksen (EU) N:o 1083/2013 (3) 17 artiklan 1, 2, 3 ja 4 kohtaa, asetuksen N:o 978/2012 38 artiklaa ja kantajan puolustautumisoikeuksia.
               
            
                  6.
               
               
                  Kuudennen kanneperusteen mukaan asiakirja-aineisto on suurelta osin puutteellinen ja siitä puuttuu useita tärkeitä tietoja. Tämä on vastoin komission delegoidun asetuksen N:o 1083/2013 14 artiklaa, asetuksen N:o 978/2012 38 artiklaa ja kantajan puolustautumisoikeuksia.
               
            
         (1)  Suojatoimenpiteiden käyttöönotosta Kambodžasta ja Myanmarista peräisin olevan indica-riisin tuonnissa 16.1.2019 annettu komission täytäntöönpanoasetus (EU) 2019/67 (EUVL 2019, L 15, s. 5).
      
         (2)  Yleisen tullietuusjärjestelmän soveltamisesta ja neuvoston asetuksen (EY) N:o 732/2008 kumoamisesta 25.10.2012 annettu Euroopan parlamentin ja neuvoston asetus (EU) No 978/2012 (EUVL 2012, L 303, s. 1).
      
         (3)  Yleisen tullietuusjärjestelmän soveltamisesta annetussa Euroopan parlamentin ja neuvoston asetuksessa (EU) N:o 978/2012 säädettyyn yleisten suojatoimenpiteiden toteuttamista ja tullietuuksien väliaikaista peruuttamista koskevaan menettelyyn liittyvien sääntöjen vahvistamisesta 28.8.2013 annettu komission delegoitu asetus (EU) N:o 1083/2013 (EUVL 2013, L 293, s. 16).